Le hoja mokhoa oa ho lula o sa rarahane, hase kamehla o ka bang le liphoso. Litokelo tse kholo: Mo dingwageng tse di fetileng, baitsesaense ba ba nang le bokgoni ba ne ba fitlhelela dilo tsa botlhokwa fa ba ntse ba batla dikarabo tsa dipotso tse di tshwenyang tsa tlholego. Le fa go ntse jalo, bangwe ba ne ba dira diphoso tse di masisi mo dipatlisisong tsa bone. Isaac Newton e ne e le mongwe wa baitsesaense ba botlhokwa thata. O ne a bontsha kafa maatlakgogedi a kopanyang dipolanete, dinaledi le masagaripa ka gone gore e nne lobopo lo le longwe. O ne a tlhama calculus e e dirisitsweng go tlhama dikhomputara tse di dirisiwang mo fisikising ya nuklea le fa motho a tsamaya mo lefaufaung. Le fa go ntse jalo, Newton o ne a ithuta alchemy e leng thuto e go tsewang gore ke saense e e dirisang tepodinaledi le dilo tsa maselamose go fetola lloto le dimetale tse dingwe gore e nne gauta.